— Галоўная задача работнікаў медыцынскага пункта ў лагеры — аказанне неадкладнай дапамогі, — заўважае А.В.Васільева, — лячэнне прастудных захворванняў, пры неабходнасці накіраванне або ў бальніцу, або на лячэнне дадому. Для аказання неадкладнай дапамогі, калі, напрыклад, трэба зняць прыступ бранхіяльнай астмы або накласці лангет на пашкоджаную руку ці нагу, у медпункце ёсць усё неабходнае. І працуюць тут як урач, так і медыцынская сястра. Так, летам мінулага года пад патрэбы Мінска дзейнічалі 37 загарадных аздараўленчых лагераў, у якіх працавалі 46 урачоў і 93 медыцынскія сястры.